CELEX: 31992R3535
Language: el
Date: 1992-12-03 00:00:00
Title: Κανονισμός (ΕΟΚ) αριθ. 3535/92 του Συμβουλίου της 3ης Δεκεμβρίου 1992 για την τροποποίηση του κανονισμού (ΕΟΚ) αριθ. 2420/92 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο

Avis juridique important

|

31992R3535

Κανονισμός (ΕΟΚ) αριθ. 3535/92 του Συμβουλίου της 3ης Δεκεμβρίου 1992 για την τροποποίηση του κανονισμού (ΕΟΚ) αριθ. 2420/92 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο  

Επίσημη Εφημερίδα αριθ. L 359 της 09/12/1992 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 3535/92 ΤΟΥ ΣΥΜΒΟΥΛΙΟΥ  της 3ης Δεκεμβρίου 1992  για την τροποποίηση του κανονισμού (ΕΟΚ) αριθ. 2420/92 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της  αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2420/92 (1) ανέστειλε, από την 1η Ιανουαρίου έως τις 31 Οκτωβρίου 1992, τους εισαγωγικούς δασμούς του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων  καλαμποκιού που λαμβάνονται με υγρή μέθοδο, εν αναμονή της επιλύσεως της διαφοράς που έχει ανακύψει μεταξύ των Ηνωμένων Πολιτειών της Αμερικής και των κοινοτικών αρχών σχετικά με την έναρξη ισχύος του αποτελέσματος των διαβουλεύσεων που διεξήχθησαν  βάσει του άρθρου XXIII της Γενικής Συμφωνίας Δασμών και Εμπορίου (ΓΣΔΕ)-  ότι αυτή η διαφορά δεν έχει ακόμη επιλυθεί και, ως εκ τούτου, θα πρέπει να παραταθεί η εν λόγω αναστολή μέχρι τις 31 Μαρτίου 1993,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2420/92 η ημερομηνία "31 Οκτωβρίου 1992" αντικαθίσταται από την ημερομηνία "31 Μαρτίου 1993".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1992. Για το Συμβούλιο  Ο Πρόεδρος  G. SHEPHARD   (1) ΕΕ αριθ. L 237 της 20. 8. 1992, σ. 14.